89. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Αριθ. 22255/2 της 3/5 Νοεμ. 1990 (ΦΕΚ Β' 695) Διεύρυνση συγκροτήσεως του Εθνικού Συμβουλίου Ραδιοτηλεοράσεως 1.Η προβλεπόμενη από το άρθρ. 2 παρ. 1 και 2 του Νόμ. 1866/1989 σύνθεση του Εθνικού Συμβουλίου Ραδιοτηλεοράσεως διευρύνεται από 11 σε 19 μέλη. 2.Τα δια της παρούσης αποφάσεως προστιθέμενα οκτώ νέα μέλη του Εθνικού Συμβουλίου Ραδιοτηλεοράσεως διοριζόμενα μετά των αναπληρωτών των είναι τα εξής: α)Εκπρόσωπος της Εκκλησίας της Ελλάδος οριζόμενος υπό του Προέδρου της Ιεράς Συνόδου της Εκκλησίας. β)Εκπρόσωπος της Ακαδημίας Αθηνών οριζόμενος υπό του Προέδρου της. γ)Εκπρόσωπος τους Ελεγκτικού Συνεδρίου οριζόμενος υπό του Προέδρου του. δ)Εκπρόσωπος του Νομικού Συμβουλίου του Κράτους οριζόμενος υπό του Προέδρου του. ε)Εκπρόσωπος του Εμπορικού και Βιομηχανικού Επιμελητηρίου Αθηνών οριζόμενος υπό του Προέδρου του. στ)Εκπρόσωπος της Γενικής Συνομοσπονδίας Εργατών Ελλάδος. ζ)Εκπρόσωπος των Ιδιοκτητών Ημερήσιων Εφημερίδων Αθηνών οριζόμενος υπό του Προέδρου της Ε.Ι.Ν.Ε.Α. η)Εκπρόσωπος του Υπουργείου Μεταφορών και Επικοινωνιών. 3.Η θητεία των δια της παρούσης αποφάσεως διοριζομένων νέων μελών του Εθνικού Συμβουλίου Ραδιοτηλεοράσεως ακολουθεί την κατ’ αναλογία προβλεπομένη για τα αρχικά ένδεκα μέλη του κατά στρογγυλοποίηση ακεραίας μονάδας, ήτοι: Τριών από τα προστιθέμενα νέα μέλη η θητεία λήγει συγχρόνως με την θητεία των τεσσάρων μελών της αρχικής ενδεκαμελούς συνθέσεως (εξαετία από του αρχικού διορισμού τους). Των επομένων τριών νέων μελών η θητεία λήγει συγχρόνως με την θητεία των αντιστοίχως επομένων τεσσάρων μελών της αρχικής ενδεκαμελούς συνθέσεως (τετραετής θητεία). Των υπολοιπομένων δύο μελών εκ των προστιθεμένων η θητεία λήγει συγχρόνως με την θητεία των αντιστοίχως υπολοιπομένων μελών της αρχικής ενδεκαμελούς συνθέσεως (διετής θητεία από του διορισμού τους). Δια κληρώσεως διενεργουμένης υπό του Εθνικού Συμβουλίου Ραδιοτηλεοράσεως καθορίζεται ποία από τα νέα μέλη θα ενταχθούν αντιστοίχως στην ως άνω εξαετή ή τετραετή ή διετή θητεία. (Αντί για τη σελ. 296,433(α) Σελ. 296,433(β) Τεύχος 1286-Σελ. 75 Κρατική Ραδιοφωνία-Τηλεόραση 18.Ρ.α.86-89 4.Τα δια της παρούσης διοριζόμενα νέα μέλη του Εθνικού Συμβουλίου Ραδιοτηλεοράσεως είναι επανεκλέξιμα μετά τη λήξη της θητείας τους κατά τον ίδιο ακριβώς τρόπο όπως και τα αρχικά ένδεκα μέλη. 5.Τα δια της παρούσης διοριζόμενα νέα μέλη του Εθνικού Συμβουλίου Ραδιοτηλεοράσεως είναι ισότιμα προς τα αρχικά ένδεκα μέλη ως προς το σύνολο των υποχρεώσεων και των δικαιωμάτων τους συμπεριλαμβανομένης και της αμοιβής τους κατά συνεδρίαση, ως και των κωλυμάτων διορισμού. Επίσης και η ψήφος τους είναι ισότιμος προς τα αρχικά μέλη για την κατ’ άρθρ. 2 παρ. 6 του Νόμ. 1866/1989 λήψη αποφάσεων και σχηματισμό πλειοψηφίας. 6.Η παρούσα απόφαση τίθεται εν ισχύι από της δημοσιεύσεώς της στην Εφημερίδα της Κυβερνήσεως. Η άνω απόφαση κυρώθηκε από τότε που εκδόθηκε από την περίπτ. δ' άρθρ. 78 Νόμ. 1943/10-11 Απρ. 1991 (ΦΕΚ Α' 50), (τομ. 2Α σελ. 316,936). 